vJpusculi huius fundamentum est catalogus Coleopterorum 

 Europae, auctore defuncto Schaum denuo editus anno 1862. 

 Species quam plurimas Faunae coleopterologicae Europae nuper- 

 rime inventas ac descriptas afferre enixissime studui. 



Attamen si sperare licet, novas res scilicet excellentissimas 

 me non praetermisisse, nihilominus species nonnullae, praesertim 

 auctorum Anglicorum, mihi incognitae manserunt. Literas horum 

 sex annorum, quae sunt de hac re valde copiosas, non facile 

 conquisivi; quamobrem in posterum potius videbitur, ut catalogus 

 trinis annis praeterlapsis renovetur. 



Genera plura, praecipue Elateridarum et Curculionum, Can- 

 deze et Laco*rdaire, viros illustrissimos, secutus, loco mutavi. 

 Anobiidae ac Scolytidae, monographice nuper tractatae, multum 

 mutatae speciebusque novis amplificatae sunt. De nonnullis aliis 

 rebus novis catalogi in Annalibus societatis entomologicae Bero- 

 linensis expositionem brevem dabo. 



Generum vocabula, hucusque vitiose scripta emendare utile 

 ac necessarium esse mihi videtur. Itaque pro vocabulis Geo- 

 trupes, Hylotrupes, Leichenum, Hylecoetus, Dryocoetes scripsi: 

 Geotrypes, Hylotrypes, Lichenum, Hylecetes et Dryocetes. Sub- 

 familiarum nominatio, Erichsonii in Staphylinis exemplo conve- 

 niens, a me omnino peracta est. 



Lathrobium gracile Solsky in L. Solskyi permutavi, quo- 

 niam prior iam Hampe Lathrobium gracile descripsit. 



Genus „Saprosites Redtb.", Columbiae incolam, „Chloebius 

 immeritus et Steveni Schh.", ex sententia viri clarissimi Seidlitz, 

 in Europa nondum inventa, non recepi. 



